laion/Wikipedia-Exotic huggingface dataset:
חוסה מריה חימנס

חוסה מריה חימנס דה ורגאס (בספרדית: José María Giménez de Vargas; נולד ב-20 בינואר 1995 טולדו, אורוגוואי) הוא כדורגלן אורוגוואי המשחק בעמדת הבלם באתלטיקו מדריד ובנבחרת אורוגוואי. חימנס החל את הקריירה המקצועית שלו בדאנוביו, מליגת העל האורוגוואית. הופעת הבכורה שלו ככדורגלן מקצועי הייתה ב-17 בנובמבר 2012, בגיל 17 בלבד, בהפסד דאנוביו 0–2 לריבר פלייט מונטבידאו. בהמשך העונה השתלב חימנס בהרכב דאנוביו והופיע בסך הכל בעונת 2012/2013 16 הופעות ליגה. ב-25 באפריל 2013 הודיעה הנהלת אתלטיקו מדריד כי חימנס יצטרף לקבוצה בטרום עונת 2013/2014, בעסקה שמוערכת בכמיליון אירו. חימנס חתם על חוזה ל-5 עונות בקבוצה. ב-14 בספטמבר הופיע חימנס לראשונה כשחקן אתלטיקו ובלה ליגה, בניצחון הביתי של קבוצתו 2–4 על אלמריה. חימנס השתתף עם נבחרת אורוגוואי עד גיל 20 בגביע העולם עד גיל 20 - 2013, ושיחק בכל משחקי נבחרתו. אורוגוואי סיימה כסגנית, לאחר שהפסידה בגמר 1–4 בבעיטות הכרעה לנבחרת צרפת עד גיל 20. משחק הבכורה שלו במדי נבחרת אורוגוואי הבוגרת היה ב-10 בספטמבר 2013, במסגרת מוקדמות מונדיאל 2014, במשחק נגד קולומביה, בו ניצחה אורוגוואי 0–2. חימנס זומן לסגל אורוגוואי למונדיאל 2014. בעקבות פציעתו של הקפטן דייגו לוגאנו, שיחק חימנס בניצחונות נבחרתו את אנגליה ואת איטליה. במונדיאל 2018 כבש חימנס במשחק הראשון של נבחרתו, בניצחון 0–1 על מצרים. נכלל בסגל נבחרת אורוגוואי בטורניר מונדיאל 2022. אתלטיקו מדריד אליפות ספרד: 2013/2014, 2020/2021 הסופר קאפ הספרדי: 2014 הליגה האירופית: 2017/2018 הסופר קאפ האירופי: 2018 אישיים הנבחרת המצטיינת בקופה אמריקה: 2019 מדיה וקבצים בנושא חוסה מריה חימנס בוויקישיתוף חוסה מריה חימנס, באתר Transfermarkt חוסה מריה חימנס, באתר Fussballdaten.de (בגרמנית) חוסה מריה חימנס, באתר Soccerway חוסה מריה חימנס, באתר BDFutbol חוסה מריה חימנס, באתר WorldFootball.net חוסה מריה חימנס, באתר National Football Teams חוסה מריה חימנס, באתר FootballDatabase.eu פרופיל השחקן(הקישור אינו פעיל) באתר הרשמי של אתלטיקו מדריד DANUBIO VS. RIVER PLATE 0 - 2, באתר soccerway Atletico Madrid complete signing of teenage defender Jose Maria Gimenez, באתר skySPORTS ATLÉTICO MADRID VS. ALMERÍA 4 - 2, באתר soccerway Se confirmó la lista de convocados para la Copa Mundial de Catar 2022 באתר הרשמי של התאחדות הכדורגל האורוגוואית, 10 בנובמבר 2022 (בספרדית)
ביל וורד

ויליאם תומאס "ביל" וורד (באנגלית: William Thomas "Bill" Ward; נולד ב-5 במאי 1948) הוא מוזיקאי ומתופף בריטי, הידוע בעיקר כמתופף המקורי של להקת ההבי מטאל הבריטית בלאק סבאת'. ביל וורד החל לנגן על תופים בילדותו, כשהיה מאזין לביג בנדים שונים שפעלו בשנות הארבעים. וורד הושפע עמוקות ממתופפי ג'אז כדוגמת באדי ריץ', ג'ין קרופה ולואיס בלסון. באמצע שנות השישים, פעל וורד במסגרת להקה שנקראה "The Rest". מאוחר יותר, ניגן עם חברו הגיטריסט טוני איומי בלהקת "Mythology". כשהלהקה התפרקה, חברו וורד ואיומי יחד עם הבסיסט גיזר באטלר והסולן אוזי אוסבורן ללהקה, תחת השם "Earth". מכיוון שלהקה נוספת כינתה את עצמה "Earth", דבר שיצר בלבול, שינו חברי הלהקה את השם ל"Black Sabbath". וורד השתתף וניגן בלהקת "Black Sabbath" ברוב אלבומיה, והיה שותף ביצירות אלבומי מופת חשובים ומשפיעים בהבי מטאל כדוגמת: Black Sabbath, ‏Paranoid, ‏Master of Reality, ועוד. סגנון התיפוף של וורד היה ייחודי ובלתי מוכר, ובכך תרם, יחד עם נגינתו פורצת הדרך של איומי, ליצירת ז'אנר חדש ברוק הכבד - ז'אנר שהשפיע באופן מכריע על סצנת ההבי מטאל העולמית. בעיות הסמים והשתייה של וורד החמירו בתקופת השיא של הלהקה בתחילת שנות השבעים. בסוף שנות השבעים, החל וורד לצרוך אלכוהול גם במהלך הופעות חיות, דבר שעד אז מעולם לא עשה. הוא אף החל לחוות התקפי פאניקה במהלך ההקלטות. על אף שבלאק סבאת' עדיין לא התאחדו באופן רשמי, הצטרף וורד באופן חד פעמי לאיחוד הזמני, על מנת ליטול חלק במופע המפורסם לייב אייד שנערך עבור המלחמה ברעב באתיופיה בשנת 1985. מאז 2002, מופיע וורד בתוכנית רדיו חודשית בשם "Rock 50", שם הוא מציג את נגינתו במגוון סגנונות רוק. באוקטובר 2006, צצו שמועות כי וורד יחבור יחד עם הזמר רוני ג'יימס דיו ועמיתיו לשעבר בלהקה טוני איומי וגיזר באטלר ללהקה בשם Heaven & Hell. לבסוף דווח כי וורד החליט לוותר ולא להשתתף כחבר בלהקה. לוורד שני בנים, ניגל ואהרן ובת אחת בשם אמילי. וורד הוא טבעוני. עם בלאק סבאת' Black Sabbath - ‏ 1970 Paranoid - ‏ 1970 Master of Reality - ‏ 1971 Vol. 4 - ‏ 1972 Sabbath Bloody Sabbath - ‏ 1973 Sabotage - ‏ 1975 Technical Ecstasy - ‏ 1976 Never Say Die!‎‏ - ‏ 1978 Heaven and Hell - ‏ 1980 ָBorn Again - ‏ 1983 אלבומי סולו "Ward One: Along the Way" - ‏ 1990 "When the Bough Breaks" - ‏ 1997 עם אמנים שונים עם אוזי אוסבורן: "Live & Loud" - ‏ 1993 עם אוזי אוסבורן: "The Ozzman Cometh" - ‏ 1997 עם טוני איומי: "Iommi" - ‏ 2000 עם רוני ג'יימס דיו: "Stand Up and Shout: The Dio Anthology" - ‏ 2003 וורד השתתף באלבום המחווה שנעשה לבלאק סבאת': "Nativity in Black: A Tribute to Black Sabbath" - ‏ 1994 מדיה וקבצים בנושא ביל וורד בוויקישיתוף אתר האינטרנט הרשמי של ביל וורד (באנגלית) ביל וורד, ברשת החברתית פייסבוק ביל וורד, ברשת החברתית אקס (טוויטר) ביל וורד, ברשת החברתית אינסטגרם ביל וורד, סרטונים בערוץ היוטיוב ביל וורד, במסד הנתונים הקולנועיים IMDb (באנגלית) ביל וורד, באתר אפל מיוזיק (באנגלית) ביל וורד, באתר ספוטיפיי ביל וורד, באתר AllMusic (באנגלית) ביל וורד, באתר MusicBrainz (באנגלית) ביל וורד, אמן באתר Encyclopedia Metallum (באנגלית) ביל וורד, להקה באתר Encyclopedia Metallum (באנגלית) ביל וורד, באתר דיזר ביל וורד, באתר Discogs (באנגלית) ביל וורד, באתר Songkick (באנגלית) ביל וורד, באתר SecondHandSongs
אשכאן דז'אגה

סייד אשכאן דז'אגה (בפרסית: سید اشكان دژآگه; נולד ב-5 ביולי 1986 בטהראן שבאיראן) הוא כדורגלן איראני המשחק בעמדת הקשר, בקבוצת אל-שחאניה. דז'אגה משחק בנבחרת איראן. דז'אגה נולד בטהראן, בירת איראן וכאשר היה בן שנה עבר עם משפחתו לברלין. דז'אגה התחיל את הקריירה שלו במחלקת הנוער של הרטה ברלין בעמדת הבלם. הוא ערך את הופעת הבכורה שלו במחזור הפתיחה של עונת 2004/2005 נגד בוכום שנגמר בתיקו 2:2, ובכך הפך לשחקן הצעיר ביותר ששיחק במועדון, כאשר הוא בן 18 וחודש. בעונת 2005/2006 הועבר מעמדת הבלם לעמדת הקשר תוקף ובאותה עונה הפך למלך השערים של המועדון עם 10 שערים. בקיץ 2006 זכה עם המועדון בגביע האינטרטוטו. בקיץ 2007 דז'אגה חתם בוולפסבורג. בעונתו הראשונה הרשים עם 8 שערים, בעונתו השנייה זכה עם המועדון באליפות. בעונת 2009/2010, עזב המאמן פליקס מגאת את המועדון ודז'אגה איבד את מקומו בהרכב. בעונת 2011/2012. בקיץ 2012 הגיע הצעה מפולהאם, דז'אגה הביע את רצונו לעבור, אולם קבוצתו הערימה קשיים אך בסופו של דבר יצא המהלך לפועל. ב-31 באוגוסט 2012, חתם דז'אגה בפולהאם ל-3 שנים עם אופציה לשנה נוספת, תמורת 2.5 מיליון אירו. בכך הפך להיות האיראני השלישי בפרמייר ליג, אחרי אנדרניק טיימוריאן וכרים בגארי. ב-20 באוקטובר 2012 הוא ערך את הופעת הבכורה שלו בניצחון 0:1 נגד אסטון וילה. ב-10 בנובמבר 2012 ערך את הופעת הבכורה שלו בהרכב בתיקו 3:3 נגד ארסנל. ב-4 בדצמבר 2013, דז'אגה הבקיע את שערו הראשון בפולהאם נגד טוטנהאם הוטספר. בסיום עונת 2013/2014 נבחר לשחקן העונה על ידי אוהדי הקבוצה, אך ירד עם הקבוצה לפוטבול ליג. ב-29 ביולי 2014 חתם דז'אגה באל-ערבי הקטארית, שם הבקיע תשעה שערים ב-45 הופעות. בינואר 2017 חתם דז'אגה בוולפסבורג, ושב לקבוצה המזוהה ביותר עמו. עם זאת, ערך במהלך העונה רק שתי הופעות בקבוצת המילואים, מאחר שסבל מפציעה חמורה. דז'אגה חזר לכשירות לקראת צמד משחקי פלייאוף הירידה מול איינטרכט בראונשווייג, ונכנס כמחליף בשני המשחקים, בהם ניצחה וולפסבורג בתוצאה הזהה 1-0. דז'אגה שוחרר מהקבוצה בקיץ 2017. דז'אגה שיחק בכל הנבחרות הצעירות של גרמניה ואף זכה עימה באליפות אירופה בכדורגל עד גיל 21 - 2009. לפי חוקי פיפ"א הוא לא היה זכאי לשחק עבור איראן, עם זאת לאחר שינויים בהחלטות פיפ"א אופשר לו לשחק בנבחרת איראן. ב-21 בפברואר 2011 זומן לנבחרת הבוגרת של איראן על ידי המאמן קרלוס קיירוש. ב-29 בפברואר 2012 ערך את הופעתו הבכורה במדי הנבחרת במסגרת מוקדמות מונדיאל 2014 נגד קטאר בה הבקיע שני שערים. במוקדמות גביע אסיה בכדורגל 2015 הבקיע שני שערים נוספים נגד נבחרות תאילנד ולבנון. דז'אגה נכלל בסגל הנבחרת לקראת מונדיאל 2014. וולפסבורג אליפות גרמניה: 2008/2009 נבחרת גרמניה בכדורגל עד גיל 21 אליפות אירופה בכדורגל עד גיל 21: 2009 אשכאן דז'אגה, באתר Transfermarkt אשכאן דז'אגה, באתר Fussballdaten.de (בגרמנית) אשכאן דז'אגה, באתר Soccerway אשכאן דז'אגה, באתר BDFutbol אשכאן דז'אגה, באתר WorldFootball.net אשכאן דז'אגה, באתר National Football Teams אשכאן דז'אגה, באתר FootballDatabase.eu פרופיל השחקן באתר הרשמי של פולהאם
נוקטורן (מות החייל)

"נוקטורן" או "מות החייל" (1949) הוא ציור מאת הצייר מרסל ינקו. הציור "נוקטורן" (בעברית: לילי), ששמו שאול מן הסוגה המוזיקלית נוקטורן, מציג חמש דמויות המקיפות דמות שרועה העטופה בתכריכים. הדמויות לבושות בבגדים בצבע ירוק-כחול, המרמז על היותן חיילים. אחת הדמויות, הניצבת בצידה הימני של הציור, היא דמות נשית. בעוד שחלק מן החיילים מתוארים בתלבושת צבאית, אחד מהם, המוצב בחזית הציור ואוחז בידו רובה, מתואר לובש גלימה קצרה ובחגורתו נעוץ פגיון. על פי יגאל צלמונה תיאור זה מזהה את הדמות עם הסיקריים. בכך, טען, יוצר ינקו קישור בין ההיסטוריה היהודית לבין ההווה. מבחינת הקומפוזיציה, הציור מאופיין בריבוי קווים אלכסוניים, שנוצרים על ידי תנועות הידיים של הדמויות, על ידי הרקע. סגנון הציור משלב בין הפשטה וקוביזם לבין השפעת האקספרסיוניזם, הבאים לביטוי כסגנון דקורטיבי של הדמויות. גדעון עפרת מצא בציור את השפעתו של פבלו פיקאסו, ובייחוד של ציורו "גרניקה" (1937).[דרוש מקור: העשור הראשון, הגמוניה וריבוי]. הציור הוא חלק מקבוצה של יצירות שיצר ינקו בתקופת מלחמת העצמאות ובעקבותיה. בשנת 1949 אף הציג ינקו תערוכה בבית הנכות בצלאל תחת השם "מלחמתי". ציור זה הוצג בתערוכה קבוצתית של "אופקים חדשים" תחת השם "נוקטורן". ביקורות בנות התקופה תקפו את הצגתם של חיילי צה"ל בציור בסיטואציה אנטי-הרואית. גדעון עפרת, 1948 – דור תש"ח באמנות ישראל, באתר המחסן של גדעון עפרת ראו: אויגן קולב, מלחמתנו בעיני מרסל ינקו, בעיתון על המשמר, 2 באוקטובר 1949. ראו: יגאל צלמונה, 100 שנות אמנות ישראלית, מוזיאון ישראל, ירושלים, 2010, עמ' 180.
מרים פאוסט

מרים פאוסט (1953 – 21 במרץ 2024) הייתה פרופסור מן המניין לפסיכולוגיה שהתמקדה בייצוג המוחי של השפה, והיבטים קוגניטיביים ומוחיים של יצירתיות. שימשה בתפקיד רקטור אוניברסיטת בר-אילן החל מאוקטובר 2014 ועד לאוקטובר 2020. פאוסט למדה בתיכון בבית הספר צייטלין בתל אביב-יפו. למדה לתואר הראשון באוניברסיטת תל אביב בחוג להפרעות בתקשורת ואת התארים השני והשלישי למדה במחלקה לפסיכולוגיה באוניברסיטת בר-אילן, בהנחיית הרווי באבקוף ושלמה קרביץ. היא זכתה במלגת פוסט-דוקטורט של קרן קורט עבור מחקר בהבנת שפה מורכבת ברמה של משפטים וטקסטים בשתי ההמיספרות המוחיות. פרסמה למעלה מ-100 מאמרים מדעיים והדריכה למעלה מ-70 תלמידי מחקר. הייתה חברת מערכת של כתב העת הבינלאומי "BRAIN AND LANGUAGE". ספר בעריכתה, "The Handbook of The Neuropsychology of Language", יצא לאור ב-2012 בהוצאת "Wiley-Blackwell". שימשה במועצה להשכלה גבוהה כיו"ר הוועדה העליונה למינוי פרופסורים במדעי החברה, ניהול ומשפטים. פאוסט הייתה נשואה לעו"ד רפאל פאוסט, קונסול כבוד של אלבניה בישראל, אם לארבעה. חתנה הוא פרופ' ערן סוחר מאוניברסיטת תל אביב. פאוסט נפטרה ב-21 במרץ 2024 ממחלה קשה. ראש המגמה המחקרית במחלקה לפסיכולוגיה באוניברסיטת בר-אילן (1995–1999) סגנית ראש המחלקה לפסיכולוגיה (2002–2003). ראש המחלקה לפסיכולוגיה (2005–2010) יועצת הרקטור לקידום נשים באוניברסיטה (2004–2010) חברת הוועד המנהל של המרכז לחקר המוח (2005–2013) חברת הוועדה האוניברסיטאית לתואר שלישי (2008–2024) סגנית הרקטור (2010–2014) רקטור (2014–2020) מחוץ לאוניברסיטה: חברת המועצה הלאומית למחקר ולפיתוח (2004–2008) מדיה וקבצים בנושא מרים פאוסט בוויקישיתוף מרים פאוסט, באתר אוניברסיטת בר-אילן מרים פאוסט, באתר ResearchGate מרים פאוסט, באתר גוגל סקולר ראיון עם מרים פאוסט, באתר ynet, ‏23 במרץ 2024 ג'ודי מלץ, לראשונה: אשה מונתה לרקטור אוניברסיטת בר אילן, באתר הארץ, 18 ביוני 2014 יעל ולצר, רקטורית בר אילן: כדי להתקדם לא חובה להיות כוחני, באתר ynet, 13 ביולי 2015 עידו אפרתי, בין כאוס לקלישאה: כך פועל המוח היצירתי, באתר הארץ, 24 ביולי 2015 נפטרה פרופ' מירי פאוסט, לשעבר רקטורית אוניברסיטת בר אילן, בעיתון מקור ראשון, 21 במרץ 2024 אלי אלון, מתה פרופ' מרים פאוסט רקטור אוני.בר אילן לשעבר, באתר News1 מחלקה ראשונה, 24 במרץ 2024 מכּתביה והרצאותיה: הרצאה בנושא: "נשמה יתירה בשבת: היבטים פסיכולוגיים ומוחיים", מתוך הקורס "עולמות נפגשים - המדעים בעולמה של היהדות" שנערך במרכז ללימודי יסוד ביהדות באוניברסיטת בר-אילן. רוחב לב למנוחה ושכל מאיר וזך, פורסם בפנים - תרבות חברה וחינוך, גיליון 27 - חורף 2004 המוח הימני ויצירתיות – תקציר המאמר המדעי, באתר "הידען", 22 בינואר 2004 עטרת זרביב, נשות בר-אילן, באתר "דתילי", 19 ביוני 2014 בוגר צייטלין נשאר בוגר צייטלין, באתר בית הספר צייטלין הוועדות העליונות למינוי פרופסורים, באתר המועצה להשכלה גבוהה אוניברסיטת בר אילן, ציוץ בטוויטר, ‏21 במרץ 2024
ז'פרסון

ז'פרסון דה אוליביירה גלוואו (בפורטוגלית: Jefferson de Oliveira Galvão; נולד ב-21 בינואר 1983) המכונה ז'פרסון הוא כדורגלן עבר ברזילאי ששיחק בעמדת השוער. ז'פרסון החל את דרכו ב-1995 בקבוצת הנוער של פרוביארה ולאחר שנתיים עבר לקבוצת הנוער של קרוזיירו. בשנת 2001 החל ז'פרסון להיכלל בסגל הקבוצה הבוגרת כשוער מחליף. ב-2003 לאחר שמספר רב של טעויות הוא הושאל לבוטפוגו. ב-2005 הוא עבר לשחק בטרבזונספור מהליגה הטורקית כמחליפו של השוער האוסטרלי מיכאל פטקוביץ'. לאחר שלוש עונות בהן שיחק 44 משחקים, ז'פרסון עבר לקבוצת קוניאספור אולם לא הצליח למנוע את ירידת הליגה של הקבוצה. באוגוסט 2009, חזר ז'פרסון לבוטפוגו כשחקן חופשי. ז'פרסון החל את הופעותיו בנבחרות ברזיל בנבחרת על גיל 20 בגביע העולם בכדורגל עד גיל 20 2003. לנבחרת הבוגרת הוא הוזמן לראשונה בקופה אמריקה 2011 כמחליפו של ז'וליו סזאר, אולם לא שיחק ולו במשחק אחד. ז'פרסון המשיך לשמש כשוער מחליף בנבחרת והיה בסגל נבחרת ברזיל לגביע הקונפדרציות 2013, ובמונדיאל 2014, וכשוער ראשון בקופה אמריקה 2015. הופעות בנבחרת ברזיל בוטפוגו אליפות ריו דה ז'ניירו בכדורגל (3): 2010, 2013, 2018 גביע גואנברה (3): 2010, 2013, 2015 גביע ריו (3): 2010, 2012, 2013 ברזיל גביע העולם בכדורגל עד גיל 20: 2013 סופרקלאסיקו דה לאס אמריקס: 2011, 2012, 2014 גביע הקונפדרציות: 2013 מדיה וקבצים בנושא ז'פרסון בוויקישיתוף ז'פרסון, ברשת החברתית פייסבוק ז'פרסון, ברשת החברתית אינסטגרם ז'פרסון, באתר Transfermarkt ז'פרסון, באתר Soccerway ז'פרסון, באתר WorldFootball.net ז'פרסון, באתר National Football Teams ז'פרסון, באתר FootballDatabase.eu
עיזבון מקצועי

עיזבון מקצועי (באנגלית: Nachlass, בגרמנית: Nachlaß) מתייחס למכלול הכתבים: מאמרים, הערות, ושיתוף פעולה מכותב, שנותרים מאחור כאשר מלומד נפטר. המילה בגרמנית השגורה באקדמיה היא הרכב של "nach" פירושו אחרי, והפועל "lassen" פירושו לעזוב. העיזבון המקצועי של מלומד חשוב ממוקם לעיתים קרובות בספריית מחקר או בארכיב סכולסטי. חוקרים אחרים בתחום התמחותו של המלומד רשאים לקבל היתר לקרוא בנכלאס, ולחפש אחר תרומות לא מפורסמות חשובות או חומר ביוגרפי. התוכן של העיזבון יכול לעבור תהליך קטלוג, עריכה, ובמקרים מסוימים פרסום בצורה של ספר. פרסום כזה קשה יותר במקרה של נכלאס שמכיל כמות עצומה של תכנים, כמו למשל זה של גוטפריד לייבניץ. במקרים כאלה, זה עשוי להיות לא אפשרי פיננסית לפרסם את כל תוכני העיזבון. העיזבון של לודוויג ויטגנשטיין, ששומר באוניברסיטת ברגן, עבר תהליך דיגיטציה ופורסם בפורמט תקליטור. שני חוקרים הבחינו בקונפליקט שעומד בפני עורך שצריך לבחור איזה חומרים לפרסם מעיזבון: כדי להבין מלומד (במקרה שלהם ויטגנשטיין) "כפי שהוא היה רוצה להיות מובן, עלינו להתמקד בעבודות שלו שהתקרבו קרוב ביותר לשיא הישגיו". אבל פרסום של חומרי טיוטות עשוי לעזור להשיג הבנה עמוקה יותר של גרסאות שכבר פורסמו, וגם לעזור להבין את התהליך שבו המלומד יצר את עבודותיו שלו. העיזבון של המתמטיקאי ברנהרד רימן מעניין כי הוצעו בו בעיות במתמטיקה שנותרו בלתי פתורות עד היום. מרכוס דו סוטוי כותב: רוב המתמטיקאים שחולפים במסדרונות גטינגן טורחים לבקר בספרייה כדי לבחון את השרבוטים הלא מפורסמים של רימן; הנכלאס שלו. לא רק שזוהי חוויה עמוקה, לחוש בקשר שמבעד להיסטוריה עם דמות כה חשובה בהיסטוריה של המתמטיקה, אלא שהנכלאס עדיין מכיל תעלומות בלתי פתורות רבות. תעלומות שחבויות במעמקי השרבוטים הבלתי קריאים של רימן. הנכלאס הפך לאבן רוזטה של המתמטיקה. קרל פרידריך גאוס, שנפטר ב-1855, השאיר אחריו נכלאס שהפתיע מתמטיקאים אחרים, שכן הוא חשף שגאוס גילה את "הגאומטריות הלא האוקלידיות". העיזבון של איש האשכולות והפילוסוף הגרמני גוטפריד לייבניץ, שמכיל מעל 200,000 עמודים של עבודות בפילוסופיה, תאולוגיה, היסטוריה, מתמטיקה, טכנולוגיה, מדע, פוליטיקה ופיזיקה נותר ברובו לא מפורסם. העיזבון של הפילוסוף האוסטרי לודוויג ויטגנשטיין, פורסם בידי אוניברסיטת ברגן. מדיה וקבצים בנושא עיזבון מקצועי בוויקישיתוף
רון פלאר

רון פטר פלאר (הולנדית: Ron Peter Vlaar; נולד ב-16 בפברואר 1985) הוא כדורגלן הולנדי המשחק בא.ז. אלקמאר. ייצג את בנבחרת הולנד ביורו 2012 ובמונדיאל 2014. פלאר החל לשחק בגיל שש בקבוצת אפולו 68' המשחקת בעיר הולדתו הנסברואק. ב-1996 הוא מצטרף לאקדמיית הנוער של א.ז. אלקמאר וב-2004 הוא מצטרף לקבוצה הבוגרת. בעונתו הראשונה הוא משחק רק בסוף העונה בעקבות הרחקות ופציעות של השחקנים הבכירים ולכן משחק רק 3 משחקי ליגה ושני משחקים בגביע אופ"א. גם בעונה השנייה המאמן לואי ואן חאל מעדיף את השחקנים הבכירים ופלאר משחק רק בשבעה משחקי ליגה. בדצמבר 2005 הוא חותם בקבוצת פיינורד על חוזה לשלוש עונות וחצי. בפיינורד, פלאר הופך מהר מאוד לשחקן הרכב ראשון ועד לתום אותה עונה משחק 16 משחקים. בתחילת עונת 2007/8 הוא נפצע בצורה חמורה ונדרש לניתוח ברצועה הצולבת שמשביתה אותו לכל העונה. הוא חוזר לאימוני טרום עונת 2008/9 אך נפצע באימונים ונזקק לניתוח נוסף הפעם ברצועה העקיפה התיכונה, גם פציעה זו משביתה אותו לעונה נוספת. לאחר שתי עונות בהן הושבת, פלאר חוזר ליכולתו הקודמת ואף כובש שער מ-60 מטר במשחק גביע בספטמבר 2009. פלאר חותם באוגוסט 2012 חתם באסטון וילה מהפרמייר ליג. בעונת 2012/13 הוא מונה לקפטן הקבוצה לאחר היעדרותו של סטיליאן פטרוב בעקבות מחלת הסרטן בו לקה. בתום עונת 2014/15 הוצא לפלאר חוזה חדש באסטון וילה אולם הוא דחה אותו ואפשר לשחקן חופשי. ב-7 בדצמבר 2015 חתם בקבוצת נעוריו אלקמאר. הוא שיחק בנבחרות הצעירות של הולנד ואף היה שותף בזכיות נבחרת הולנד בכדורגל עד גיל 21 באליפות אירופה על גיל 21 - 2006 וב-2007. פלאר הרשים את מאמן הולנד מרקו ואן באסטן וזומן לנבחרת ב-2005. בעקבות שתי עונות ההשבתה בגלל פציעה הוא לא זומן לנבחרת אך שב לאחר מכן לסגל הולנד. הוא היה בסגל המורחב לפני מונדיאל 2010, אך לא היה חלק מ-23 השחקנים שהשתתפו במונדיאל. הוא זומן לטורניר יורו 2012 ולמונדיאל 2014 שם הצטיין בשורות נבחרת האוראנג' והיה בורג ראשי במרכז ההגנה והוליכם לחצי הגמר. פיינורד הגביע ההולנדי: 2008 הולנד אליפות אירופה לנוער עד גיל 21 (2): 2006, 2007 מדיה וקבצים בנושא רון פלאר בוויקישיתוף רון פלאר, באתר Transfermarkt רון פלאר, באתר Soccerway רון פלאר, באתר BDFutbol רון פלאר, באתר WorldFootball.net רון פלאר, באתר National Football Teams רון פלאר, באתר FootballDatabase.eu פרופיל המאמן, באתר Transfermarkt
דיר (פירושונים)

האם התכוונתם ל... דיר – מכלאה חקלאית לגידול חיות משק דיר (עיר) – עיר שומרית קדומה DIR – שיטה לשיפור התפקוד התקשורתי של אנשים בעלי לקות עצבית אישים: אלן דיר – טייס ספיטפייר ניו זילנדי ג'ון דיר – מייסד חברת הציוד החקלאי ג'ון דיר דרי דירה
Hard out Here

Hard out Here הוא שיר של הזמרת הבריטית לילי אלן. השיר יצא לאור ב-17 בנובמבר 2013 כסינגל הראשון מאלבום האולפן השלישי של אלן, Sheezus, והיה לשיר הראשון שכתבה אלן והוציאה כסינגל מאז שנת 2010, אז הודיעה כי היא מתכננת לקחת הפסקה. השיר מדבר על דימויי גוף ועל היחס לנשים בתעשיית הבידור. השיר זכה לביקורות חיוביות. מבקרים רבים שיבחו את אלן על תוכן השיר ועל הביקורת שמעבירה על התעשייה וכינו את השיר "המנון פמיניסטי". במצעד הסינגלים של אוסטרליה דורג השיר במקום ה-14, שם גם הגיע השיר למעמד פלטינה. בבריטניה הגיע השיר למקום התשיעי ומכר 30,213 עותקים בשבוע הראשון לצאתו. הקליפ לשיר יצא לאור ב-12 בנובמבר 2013, בתחילתו עוברת אלן ניתוח לשאיבת שומן ולאחר מכן רוקדת. הקליפ זכה לביקורות חיוביות רבות, אך בנוסף עורר מחלוקת מינורית עקב מוצאן האתני של הרקדניות המופיעות בו. השיר, שנכתב על ידי אלן בהשתתפות גרג קרסטין, מדבר על דימויי גוף ועל היחס לנשים בתעשיית הבידור. במהלך השיר מעבירה אלן ביקורת על היחס לנשים באמצעות אירוניה. אלן משתמשת בביטויים המראים את הזלזול בנשים ואת היחס אליהן המושפע מהמראה שלהן, ואומרת: "אם את לא במידה 6, את לא נראית טוב / לכן עדיף שתהיי עשירה או טובה בבישול / את צריכה להרזות, כי אנחנו לא יכולים לראות את העצמות שלך". המסר של השיר מתפרש כתגובה לשיר "Blurred Lines" של רובין ת'יק והופעה של מיילי סיירוס בטקס פרסי ה-VMA של MTV. הקליפ לשיר, שנוהל על ידי כריסטופר סוויני, יצא לאור ב-12 בנובמבר 2013. במהלך הקליפ מציגה אלן את היחס לנשים בתעשייה, בתחילת הקליפ מופיעה אלן בחדר ניתוח, שם עוברת ניתוח לשאיבת שומן. בחדר הניתוח נמצאת אלן עם המנהל שלה, שמעביר ביקורת על המראה שלה, בעוד היא מנסה להצדיק זאת בכך שעברה שתי לידות. לאחר מכן, במעבר חד עוברת אלן לאולפן בו רוקדת יחד עם שש רקדניות נוספות. במעבר זה מביעה אלן את הציפייה מהנשים בתעשייה לעבור ניתוחים ולחזור לעבודה במהירות. בהמשך הקליפ ניתן לראות את אלן בסצנות שונות, כאשר בכל פעם מגיע המנהל שלה ומנסה לשנות את הפעולות שעושה אלן, במטרה לגרום לה להראות אטרקטיבית יותר. שבועיים לאחר הוצאת הקליפ פרסמה אלן בערוץ היוטיוב שלה סרטון מאחורי הקלעים. הקליפ זכה לביקורות חיוביות בקרב ידוענים רבים בטוויטר ביניהם אדל, קשה, טייני טמפה, פינק ואלי גולדינג. יומיים לאחר פרסומו צבר הקליפ מעל ל-2.2 מיליון צפיות. מדיה וקבצים בנושא Hard out Here בוויקישיתוף מידע על היצירה "Hard out Here" באתר מיוזיק בריינז מידע על הסינגל "Hard out Here" באתר מיוזיק בריינז מידע על היצירה "Hard out Here" באתר Discogs סרטון השיר "Hard out Here" באתר יוטיוב מידע על Hard out Here, באתר המצעד האוסטרי, ארכיון מידע על Hard out Here, באתר המצעד האיטלקי, ארכיון מידע על Hard out Here, באתר המצעד של ניו זילנד
קרלוס אלברטו פניה

קרלוס אלברטו פניה (בספרדית: Carlos Alberto Peña; נולד ב-29 במרץ 1990 בסיודד ויקטוריה שבמקסיקו) הוא כדורגלן מקסיקני אשר משחק בעמדת הקשר בקבוצת קורקמינוס מהליגה המקסיקנית השנייה. ייצג את נבחרת מקסיקו במונדיאל 2014 ובקופה אמריקה 2016. קרלוס פניה מוכר בכינוי "חוליט" עקב סגנון משחקו הדומה לזה של שחקן העבר ההולנדי רוד חוליט. בסוף 2012, פניה זומן על ידי מאמן מקסיקו, חוזה טורה, לנבחרתו הלאומית בקמפיין מוקדמות מונדיאל 2014 נגד נבחרת גיאנה ב-12 באוקטובר ונגד אל סלבדור ב-16 באוקטובר. פניה זומן לקחת חלק בגביע הזהב 2013. לאחר טורניר מאכזב עבור פניה ונבחרת מקסיקו, הם הודחו על ידי נבחרת פנמה שבסופו של דבר זכתה בסגנות. לקראת מוקדמות מונדיאל 2014 הוא שוב זומן, הפעם על ידי מאמן הנבחרת ויקטור מנואל עבור המשחקים המכריעים נגד פנמה וקוסטה ריקה. ב-30 באוקטובר 2013, הוא כבש את השער הראשון שלו במדי הנבחרת במשחק ידידות נגד פינלנד. הליגה המקסיקנית השנייה (1): 2012 ליגת העל המקסיקנית (1): 2013, 2014 מדיה וקבצים בנושא קרלוס אלברטו פניה בוויקישיתוף קרלוס אלברטו פניה, באתר Transfermarkt קרלוס אלברטו פניה, באתר Soccerway קרלוס אלברטו פניה, באתר WorldFootball.net קרלוס אלברטו פניה, באתר National Football Teams קרלוס אלברטו פניה, באתר FootballDatabase.eu קרלוס אלברטו פניה, באתר ESPN
לאופולד השני, קיסר האימפריה הרומית הקדושה

לאופולד השני, קיסר האימפריה הרומית הקדושה (בגרמנית: Leopold II Heiliger Römischer Kaiser; ‏5 במאי 1747 – 1 במרץ 1792) היה קיסר האימפריה הרומית הקדושה ומלך הונגריה ובוהמיה במשך שנתיים, מ-1790 ועד 1792. לאופולד, בנם של מריה תרזה ופרנץ הראשון, היה בשנים 1765–1790 ארכידוכס של אוסטריה והדוכס הגדול של טוסקנה. לאחר מות הקיסר פרנץ הראשון שימשה אימו של לאופולד כעוצרת ולאחר מותה ב-1780 עלה לשלטון בנהּ יוזף השני שסיבך את אוסטריה במלחמה עם האימפריה העות'מאנית ובמלחמות בחבל הבלקן וגרר מרידות בהונגריה ובארצות השפלה. לאחר מותו עלה לשלטון לאופולד אחיו, שהיה אהוד ממנו. לאופולד סיים את המלחמה עם העות'מאנים הרגיע את המרד בהונגריה והסדיר הסכם שלום עם פרוסיה. בזמן שלטונו של לאופולד השני התרחשה המהפכה הצרפתית. לאופולד התנגד למהפכה על אף שגילה אהדה לנאורות משום שאחותו, מארי אנטואנט מלכת צרפת הייתה בסכנת חיים. ולכן ארגן הצהרה בין אוסטריה פרוסיה וסקסוניה, שנועדה לפקוח עין על המתרחש בצרפת. הצהרה זו למעשה נועדה לחזק את ידי גיסו של לאופולד, לואי השישה עשר. אולם על אף שלאופולד ניסה ככל האפשר להימנע ממלחמה בצרפת הוא נכשל, וכחודש לאחר מותו הכריזו הצרפתים מלחמה על בנו חסר הניסיון פרנץ השני, קיסר האימפריה הרומית הקדושה. ב-5 באוגוסט 1764 נשא לאופולד לאישה את האינפנטה מריה לואיסה, נסיכת ספרד בתו של קרלוס השלישי, מלך ספרד לבית בורבון ורעייתו מריה אמליה מסקסוניה, שילדה לו 16 ילדים: מריה תרזה (1767–1827). פרנץ (1768–1835). פרדיננד (1769–1824). מריה אנה (1770–1809). קרל (1771–1847). אלכסנדר לאופולד (1772–1795). אלברכט יוהאן יוזף (1773–1774). מקסימיליאן יוהאן יוזף (1774–1778). יוזף אנטון (1776–1847). מריה קלמנטינה (1777–1801). אנטון (1779–1835). מריה אמליה (1780–1798). יוהאן (1782–1859). ריינר יוזף (1783–1853). לודוויג (1784–1864). רודולף (1788–1831). מדיה וקבצים בנושא לאופולד השני, קיסר האימפריה הרומית הקדושה בוויקישיתוף שמואל לנדא, דרוש הספד על פטירת אדונינו הקיסר האדיר הגדול החסיד הרחמן לעאפאלד השני ז"ל, נדרש בק"ק פראג בבית הכנסת מייזל, פראג תקנ"ב, באתר אוצר החכמה לאופולד השני, קיסר האימפריה הרומית הקדושה, באתר "Find a Grave" (באנגלית) לאופולד השני, קיסר האימפריה הרומית הקדושה, באתר אנציקלופדיה בריטניקה (באנגלית) לאופולד ה-2, (1747-1792), קיסר אוסטריה, דף שער בספרייה הלאומית